Ordo III. HYPOBRANCHIA. 
Gasteropoda corpore indefenso, branchiis lateralibus pallio obtectis, inferis, symmetricis. 
PHYLLIDIA Cuvier. 
Character Generis: Corpus oblongum Doridis, pallio pedem tegente munitum. Tentacula 4, duo 
supera oculata minima, totidem infera filiformia. Branchiarum lamellosarum duae series simplices, 
singulae sub utroque pallii margine longitudinaliter affixae. Anus posticus. Porus sexualis lateralis 
dexter anterior. 
PH. arabica, Nov. spec.: nigra, tuberculosa, tuberculis latius distentis minoribusque laete caeruleis, 
summo apice laete flavis, in medio dorso in tres carinas confluentibus, tentaculis non exse- 
rendis, subtus cinerea, pallii margine nigro maculato et pedis linea longitudinali media 
obscura. 
Hanc formam inter Tor et Ras Muharnmed cum Coralliis legimus. 
Equidem de vivo animali haec scripsi: „Phy/Iidia sesquipollicaris elliptica utrinque rotun- 
„data, obtusissima, nigra, lineis cristatis tribus mediis et verrucis lateralibus caeruleis flavo 
„ maculatis in dorso variegata, subtus cinerea. Cristae duae laterales antico fine longiores, media 
„ postico. Pes medius lineam longitudinalem nigricantem gerit et pallii margo nigro variegatus est. 
„Loco tentaculorum superorum duae verrucae reliquis parumper maiores, cristas dorsuales antico 
„fine terminantes, ante quas utrinque tentaculorum verorum rudimenta in poris duobus cernuntur. 
„ Tentacula duo inferiora, ori proxima, parva, filiformi conica albida. Os simplex inter pedem 
„ palliumque anticum. Apertura genitalis in latere dextro ad branchias antica.” 
Icones, quas in Mari rubro feci, suo tempore tradam. 
Eandem formam Museum francofurtanum ex Mari rubro prope Insulam Iubal non procul 
a Ras Muharnmed delatam servat, sed Leuckart eam Phyllidiae Irilineatae Cuvieri nomine 
instruxit. Ob tubercula minora et propter colorum constantem differentiam cum diversa patria 
coniunctam, Cuvierianam saepius observatam speciem, mere flava semper et maiora tubercula 
gerentem, cum hac in una specie consociari non probo. Utramque formam carinis dorsi tribus 
distingui ad removendum reliquorum characterum valorem non sufficit. Hinc Phyllidiam trili- 
neatam neminem hactenus in Mari rubro observasse statuendum est. 
Ordo IV. POMATOBRANCHIA. 
Gasteropoda corpore indefenso branchiis pallio obtectis, saepe rudimento testae involutis, saepius 
asymmetricis, dorsualibus aut lateralibus ( 1 ). 
DERHDOBRANCHUS, Novum Genus. 
Character Generis: Corpus Emarginulae, testa destitutum, pallii antica frontalique parte plicata ibique 
branchias duas pectinatas obtegente. Tentacula superiora nulla, infera duo. Oculi ad basin ten- 
taculorum inferi. (*) 
(*) Gymnobranchiorum Siuypuitris ita legenda est: 
Gasteropoda corpore indefenso, branchiis dorsualibus aut lateralibus nudis, tegmine nullo, symmetricis. 
0 
